stanford-oval/wikipedia huggingface dataset:
ציטראט סינתאז
רגולציה ומעכבים > אפקט יוני

אמנם לפעילותו של ציטראט סינתאז לא דרוש יון ספציפי, אך היא מושפעת באופנים שונים הן מיונים חד ערכיים והן מיונים דו ערכיים.
באשר ליונים חד ערכיים, נמצא כי כאשר הללו קיימים בריכוז מסוים אצל צמחים ויונקים מסוימים, וכן אצל חיידקים גראם שליליים וגראם חיוביים, גורמים לאקטיבציה של ציטראט סינתא, ומריכוז זה ומעלה - לעיכוב. KCL, למשל, נמצא גורם לאקטיבציה אצל מינים מסוימים כאשר היה בריכוז של 0 עד 60 מילי-מולר, אך מעבר לכך גרם לעיכוב של ציטראט סינתאז. מחקרים הראו כי ההשפעתם של יונים חד ערכיים לא נובעת מזהות יון זה או אחר אלא מהחוזק היוני שהם יוצרים, וכי הם גורמים לשינויים בזיקה של ציטראט סינתאז לאצטיל קואנזים A; לעומת זאת, מהירות הריאקציה המקסימלית (Vmax) וקבוע מיכאליס-מנטן (Km) עבור אוקסלואצטט נותרים ללא שינוי. שינויים קינטיים אלו מתרחשים בגלל שינויים קונפורמציונליים להם גורם המלח.
קיימת וריאביליות בעמידות של ציטראט סינתאז לריכוזי יונים שונים בין מינים שונים; למשל, כאשר חוקרים מאוניברסיטת טקסס השוו בין שושנת ים מהמין Bunodosoma cavernata האוסמורגלוטורית ובין פראון מהמין Litopenaeus setiferus שאינו אוסמורגולטורי, נמצא כי לציטראט סינתאז של שושנת הים עמידות גדולה בהרבה למלחים מאשר זו של הפראון; החוקרים קישרו את התוצאות המסקרנות הללו ליכולת התנועה של היצורים - בעוד הפראון הוא נייד ויכול לבחור את הסביבה היונית בה ישהה כך שריכוז המלחים לא יזיק לו, שושנת הים הנה נייחת ובעלת אפשרות מעטה לשנות את הסביבה היונית בה נמצאת, ועל כן העמידות של ציטראט סינתאז למלחים מסייעת לשרידותה.
גם ליונים דו ערכיים קיימת השפעה רבה על ציטראט סינתאז. נמצא כי ריכוזים גבוהים של יוני מנגן (Mn2+), מגנזיום (Mg2+) וסידן (Ca2+) מעכבים את פעילותו של ציטראט סינתאז המופק מלב של חזיר. מחקרים אחרים מצאו כי ציטראט סינתאז של מספר מינים של חיידקים גם כן עוכבו בריכוז גבוה של מגנזיום; ייתכן והעיכוב מתרחש בגלל אינטראקציות הנוצרות בין היונים הדו ערכיים לבין השרשרת הפולי-פוספטית של האצטיל קואנזים A.
מאידך, נמצא גם כי ריכוזים נמוכים של יוני מגנזיום דו ערכיים גורמים להמרצה (סטימיולציה) של ציטראט סינתאז במספר מינים שונים שנחקרו, בהם E. coli, שמרים וחזיר, וזאת על אף שלפעילותו, כאמור, לא דרוש אף יון ספציפי. ההסבר לכך הוא שיוני המגנזיום נקשרים לאוקסלואצטט ויוצרים קומפלקס, ודבר זה גורם לפחמן אלפא של האוקסלואצטט להיות יותר אלקטרופילי ועל כן קל יותר חיזור. אם כן, המתקפה הנוקליאופילית על פחמן אלפא של אוקסלואצטט המתרחשת בשלב הדחיסה וגורמת לחיזור של קבוצת הקטו, מסתייעת ביוני המגנזיום.
ביבליוגרפיה

Alter, Gerald M., et al. "Mutation of essential catalytic residues in pig citrate synthase." Biochemistry 29.33 (1990): 7557-7563.
Chothia, Cyrus, and Arthur M. Lesk. "Helix movements in proteins". Trends in Biochemical Sciences 10.3 (1985): 116-118.
Cox MM, Nelson DL (2005). Lehninger Principles of Biochemistry (4th ed.). New York: W.H. Freeman. ISBN 978-0-7167-4339-2
Frey, Perry A., and Adrian D. Hegeman. Enzymatic reaction mechanisms. Oxford University Press, 2007.
Hochachka, P. W., K. B. Storey, and J. Baldwin. "Squid muscle citrate synthase: control of carbon entry into the Krebs cycle." Comparative Biochemistry and Physiology Part B: Comparative Biochemistry 52.1 (1975): 193-199.
Remington, S. JAMES. "Structure and mechanism of citrate synthase." Cur Top Cell Reg 33 (2014): 209.
Russell, Rupert JM, et al. "The crystal structure of citrate synthase from the hyperthermophilic archaeon Pyrococcus furiosus at 1.9 Å resolution." Biochemistry 36.33 (1997): 9983-9994.
Sarkissian, Igor V., and Dan T. Boatwright. "Regulation by salt and by krebs cycle metabolites of citrate synthase from an osmoregulator, white shrimp, Penaeus setiferus, and from a non-osmoregulator, sea anemone, Bunedosoma cavernata." Comparative Biochemistry and Physiology Part B: Comparative Biochemistry 49.2 (1974): 325-333.
Srere, P. A. "[1] Citrate synthase:[EC 4.1. 3.7. Citrate oxaloacetate-lyase (CoA-acetylating)]." Methods in enzymology 13 (1969): 3-11.
Wiegand G, Remington SJ (1986). "Citrate synthase: structure, control, and mechanism". Annual Review of Biophysics and Biophysical Chemistry. 15: 97–117. PMID: 3013232.
Weitzman, P. D. J., and Patricia Dunmore. "Regulation of citrate synthase activity by α-ketoglutarate. Metabolic and taxonomic significance." FEBS letters 3.4 (1969): 265-267.
Weitzman, P. D., and MICHAEL J. Danson. "Citrate synthase." Curr Top Cell Regul 10 (1976): 161-204.
הערות שוליים

1 2 3  GRCh38: Ensembl גרסה 89: ENSG00000062485 - Ensembl, מאי 2017
1 2 3  GRCm38: Ensembl גרסה 89: ENSMUSG00000005683 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  בעבר היו מאמרים בהם כונה ציטראט סינתאז בשם "ציטראט סינתטאז", אך על פי כללי הנומנקלטורה האנזימטית שנתקבלו על ידי האיחוד הבינלאומי לביוכימיה ולביולוגיה מולקולרית, זוהי למעשה שגיאה. בעולם הביוכימיה דהיום רווחת האבחנה בין אנזימי "סינתאז" ל"סינתטאז", כאשר האחרונים הם אלו אשר לפעילותם דרושה האנרגיה המופקת מפירוק של נוקליאוטיד טרי-פוספט (כמו ATP, CTP, TTP, GTP ו-UTP), בעוד הראשונים אינם זקוקים לאנרגיה זו. ראו: Srere (1969), p. 161.
↑  מלבד ממינים בודדים של חיידקים, בהם למשל Lactobacillus plantarum, Streptococcus haemolysans ובמוטנטים מסוימים של Escherichia coli, וכן מתולעת טפילית מהמין Moniliformis dubius. ראו: Weitzman & Danson (1976), p. 162
↑  Weitzman & Danson (1976), p. 162
↑  GRCh38: Ensembl release 89: ENSG00000062485,  Ensembl, May 2017
↑  Wiegand & Remington (1986), p. 98
1 2 3  Wiegand & Remington (1986), p. 100
↑  Srere (1969), p. 10
↑  Remington (2014), p. 209
↑  Alter et al (1990), P. 7561
↑  Wiegand & Remington (1986), p. 115
↑  Wiegand & Remington (1986), p. 114
↑  Remington (2014), p. 211-12
↑  Chothia & Lesk (1985),
↑  Russell et al. (1997), p. 9992
↑  Remington (2014), p. 212
↑  Remington (2014), p. 215
↑  Remington (2014), p. 217
↑  Frey & Hegeman (2007), p. 620
1 2 3  Remington (2014), p. 221-226
↑  שימו לב שהשיטות השונות למנגנון שלב זה אינן מופיעות בסכימה המופיעה כאן. לאיורים מפורטים ראו: Remington (2014), p. 225-226
↑  Remington (2014), p. 227
↑  Weitzman & Dunmore (1969), p. 265-66
↑  Hochachka et al. (1975), p. 196
↑  Weitzman & Danson (1976), p. 169
↑  Sarkissian & Boatwright (1974), p. 331-32
↑  Weitzman & Danson (1976), p. 171
מנגנון הריאקציה של ציטראט סינתאז (כולל השיירים הקטליטיים המעורבים).
אריאנה הרן הכהן

| --- | --- |

אריאנה הרן הכהן בשנת 1962
 לידה:  9 בדצמבר 1932 ממלכת רומניה בוקרשט, ממלכת רומניה
 פטירה:  24 במרץ 2003 (בגיל 70) ישראל קבוצת שילר, ישראל
 מדינה:  ישראל 
 עיסוק:  משוררת
 תקופת הפעילות:  1948–2003 (כ־55 שנים)
 בן זוג:  הרב שמואל אבידור הכהן
 
אריאנה הרן הכהן (9 בדצמבר 1932 – 24 במרץ 2003) הייתה משוררת ישראלית.
ביוגרפיה

אריאנה הרן נולדה בבוקרשט, רומניה בשנת 1932, ועלתה לארץ ישראל כילדה בגיל 11, ללא הוריה בשנת 1944. תחילה שהתה ב'נווה הילד' בנהריה ונקלטה בשנת 1947 בקבוצת שילר בה הייתה חברה. הרן שרתה בנח"ל, היא ערכה את הדו-שבועון של התנועה הקיבוצית, עבדה במערכת "דבר" ובמשך תקופה קצרה שיחקה בתיאטרון הקאמרי.
הרן החלה לפרסם שירים בגיל צעיר, ושיריה הראשונים נדפסו בעיתוני התנועה כבר ב-1948, כתבה גם שירים לילדים ולחגי הקיבוץ והייתה מהמשוררות הראשונות של הדור השני בתנועה הקיבוצית. הרן כתבה גם פזמונים, בהם מילות השיר "האם אתה מאושר", שהלחין שלמה ארצי וביצעה הזמרת ריטה באלבומה "אהבה גדולה".
הרן החילונית נישאה ב-1979 לרב שמואל אבידור הכהן.
נפטרה בקיבוצה בשנת 2003 ונקברה בבית העלמין של קבוצת שילר.
ספר שיריה המלא, "האם אתה מאושר, האם אני מאושרת", יצא לאחר מותה בהוצאת הקיבוץ המאוחד 2004.
ספריה > ספרי שירה

האם אתה מאושר, האם אני מאושרת?, הוצאת הקיבוץ המאוחד, 2004.
שירים אחרי, הוצאת דביר, 1992.
לאורו החיוור של הרדיו, הוצאת הקיבוץ המאוחד, 1972.
שירים בלי שם, מחברות לספרות (הוצאת ספרים), 1961.
ספריה > ספרים אחרים

פתחון פה : תבשילים עם נשמה (איורים: מושיק לין), הוצאת הקיבוץ המאוחד, 1978.
הערות שוליים

↑  אתר "Billiongraves"
↑  המשוררת אריאנה הרן הובאה למנוחות, באתר הארץ, 26 במרץ 2003
↑  טוביה כרמל, משוררות בקיבוץ, באתר www.jpress.nli.org.il, על המשמר, ‏מאי 25, 1962
↑  אריה יאס, חדרי ואני, באתר www.jpress.nli.org.il, מעריב, ‏31/07/1985
↑  מתה המשוררת אריאנה הרן-הכהן, באתר הארץ, 24 במרץ 2003
| --- | --- |
בקרת זהויות :  NLI: 987007293053705171  PLWABN: 9811326517805606  ISNI: 0000 0000 6915 7461  LCCN: no93031991  MusicBrainz: 52a13b43-48a1-4abd-ac7d-fbfc6e409ae6  VIAF: 97213187   WorldCat (עם VIAF): 97213187 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מיכאל קריטובולוס

| --- | --- |
 לידה:  1410? גקצ'אדה, האימפריה העות'מאנית 
 פטירה:  שנות ה־70 של המאה ה־15 הר אתוס, יוון 
 מדינה:  האימפריה הביזנטית 
 שפות היצירה:  יוונית ביזנטית, יוונית 
 יצירות בולטות:  היסטוריה של מהמט הכובש 
 
מיכאל קריטובולוס (ביוונית: Μιχαήλ Κριτόβουλος; בערך 1410 – בערך 1470) היה פוליטיקאי, מלומד והיסטוריון יווני. הוא ידוע כמחבר היסטוריה של הכיבוש העות'מאני של האימפריה הרומית המזרחית (הביזנטית) תחת הסולטאן מהמט השני. חיבורו של קריטבולוס, יחד עם כתביהם של דוקס, לאוניקוס כלקוקונדילס וגאורגיוס ספרנצס, הוא אחד המקורות העיקריים לנפילת קונסטנטינופוליס בשנת 1453.
ביוגרפיה

שם הולדתו של קריטובולוס היה מיכאל קריטופולוס (Κριτόπουλος). הוא שינה את שם המשפחה היווני המודרני הזה ל"קריטובולוס" בעל הצליל הקלאסי יותר, בהתייחס לדמות בשם זה בדיאלוגים של אפלטון.
הוא השתייך למשפחה של בעלי אדמות באי אימברוס. בשנות ה-50 של המאה ה-15 הוא היה מנהיג פוליטי מקומי של האי ומילא תפקיד פעיל במסירה השלווה של אימברוס, לימנוס ותאסוס לידי העות'מאנים לאחר ההתמוטטות הסופית של האימפריה הביזנטית.
חיבוריו

מאוחר יותר כתב את החיבור "היסטוריה" בחמישה ספרים. זהו תיאור היסטורי על עלייתם של העות'מאנים והכיבוש הסופי של שארית האימפריה הרומית המזרחית. חלקו העיקרי הוא ביוגרפיה של הסולטן העות'מאני מהמט השני, הכובש, שגם לו הוקדש החיבור. בכתיבתו תחת השלטון העות'מאני, הביע קריטובולוס הערצה למהמט בחיבורו, ושילב בו אבל על האובדן היווני יחד עם השלמה עם העברת השלטון לטורקים העות'מאנים (אנ'), שאותה פירש כאירוע היסטורי עולמי שנגזר משמיים.
בכך לקח קריטובולוס כמודל ספרותי את חיבוריו של פלוויוס יוספוס, ההיסטוריון היהודי שתיאר את חורבן ירושלים בידי הרומאים. הטקסט שלו הוא התיאור ההיסטורי המפורט ביותר של העשור הראשון של השלטון הטורקי בקונסטנטינופוליס, כולל המאמצים העות'מאניים של בנייתה ואכלוסה מחדש של העיר. החתימה של הטקסט שלו נשמרה בספריית הסרייל באיסטנבול. הוא השתמש בתוקידידס כמודל ל"היסטוריה" שלו.
מהדורות

Karl Wilhelm Ludwig Müller, Fragmenta Historicorum Graecorum, vol. 5, 1873.
Diether R. Reinsch (ed.), Critobuli Imbriotae historiae. (Corpus Fontium Historiae Byzantinae 22). Berlin: de Gruyter, 1983.
Diether R. Reinsch and Photini Kolovou (ed. and transl.), Κριτοβούλου του Ιμβρίου Ιστορία. Athens: Kanaki, 2005.
| --- | --- |
בקרת זהויות :  NLI: 987007367686405171  PLWABN: 9810532497205606  BIBSYS: 98035833  BnF: cb12032794n (data)  CiNii: DA05146502  GND: 118677357  ICCU: CFIV082275  ISNI: 0000 0004 5307 744X  LCCN: n86028627  NLG: 206658  NSK: 000115150  NTA: 070073791  RERO: 02-A000045079  SELIBR: 182518  SUDOC: 028505239  TDVİA: kritovulos-mikhael  VcBA: 495/1779  VIAF: 210998499   WorldCat (עם VIAF): 210998499
מרדכי טמקין

| --- | --- |

 לידה:  1891 שדליץ, האימפריה הרוסית 
 פטירה:  10 ביולי 1960 (בגיל 69 בערך) ירושלים 
 מדינה:  ישראל 
 מקום קבורה:  בית הקברות כנרת 
 שפות היצירה:  עברית 
 
טמקין כמחנך כיתה ג' בבית הספר "תחכמוני" בירושלים.
מרדכי יהודה טֶמְקִין (1891 - 9 ביולי 1960) היה מורה, משורר ומתרגם ישראלי.
ביוגרפיה

טמקין עלה לארץ ישראל משדליץ שבפולין בשנת 1907, במסגרת העלייה השנייה, ביחד עם אחיו ד"ר משה טמקין. בשנת 1909 נישא לשרה כרמית-טמקין (לבית ויינברג).
טמקין עבד בכרמי רחובות, אך העבודה הייתה למעלה מכפי כוחו, ובעצת רופאיו יצאו בני הזוג טמקין לברן שבשווייץ, שם נולד בכורם, אליהו טל. בשנת 1912 שבו לארץ ישראל והתיישבו באחוזת בית. במלחמת העולם הראשונה גורשו, עם יתר תושבי תל אביב, והשתקעו בטבריה, שם שימש טמקין מורה בבית הספר לבנות. ב-1921 עברה המשפחה, שכללה כבר שלושה ילדים, לירושלים, ונמנתה עם שש המשפחות הראשונות שהקימו את שכונת בית הכרם. טמקין עבד כמורה בבית הספר לבנות בעיר העתיקה. עקב קשיים כלכליים עברו לגור בשכירות בשכונת רחביה. בשנות הארבעים שימש מורה ומחנך בבית הספר "תחכמוני" של תנועת המזרחי בירושלים.
טמקין החל בכתיבת שירה שתארה את נוף הארץ, את אנשי העלייה השנייה, ואת תל אביב וירושלים, בדומה לבני דורו רחל המשוררת ויעקב פיכמן. כן היה בין הכותבים בירחון הספרותי "הדים" שיצא לאור בשנות ה-20. טמקין תיעד בשיריו גם את מאורעות התקופה ואת פרעות תרצ"ו-תרצ"ח. כן נודע בתרגומיו מיצירות מופת הכתובות בגרמנית, בהן "בית בודנברוק" לתומאס מאן, "פטר שלומיאל" לאדלברט פון שאמיסו ו"היינריך הירוק" לגוטפריד קלר.
מרדכי טמקין נפטר ב-9 ביולי 1960 ונטמן בבית הקברות כנרת.
בשנת 2013 הופיע מבחר מספרי שיריו - "פרחי בדידות לבנים" - הכולל גם שירים מן העיזבון.
על שמו קרוי רחוב בשכונת קטמון בירושלים. הרחוב נפגש עם רחוב הפלמ"ח, ששם ממוקם בית הספר ע"ש יוסף לוריא. את בית הספר הקימה הדסה בריל-נועם על בסיס תלמידותיה מבית הספר לבנות ב' (שבו עבד כאמור גם טמקין) ופליטים נוספים שהגיעו לקטמון מהעיר העתיקה בשנת 1948.
ספריו

נטפים: שירים (כתובים, תרפ"ז)
שירים ותפילות: מבחר שירים, תרפ"ז-תרצ"ד (דבר, תרצ"ד)
ספר השירים והתפלות: מבחר שירים, תרע"ב-תש"ב (דבר בסיוע מוסד ביאליק, תש"ב)
באלם קול (ירושלים: מוסד ביאליק, תשט"ז 1956) שירים
אגד קט (תל אביב: דבר, תשכ"א 1961), שירים
שירי ירושלים (ירושלים: יפה נוף, תשכ"ה 1965)
שירי ירושלים (ירושלים: יפה-נוף, תשכ"ט 1969), מהדורה שנייה מורחבת ומתוקנת
פרחי בדידות לבנים: מבחר שירים 1969-1927 (תל אביב: שמואל טל, 2013)
תרגומים

ספורים / י.פ. ינסן (ספריה חקלאית, תרע"ט)
שתי אחיות / א. שטיפטר (ספריה-חקלאית, תרע"ט) <יצא לאור מחדש במסגרת סדרת תרמיל של משרד הביטחון בתשל"ז 1976>
עובדיה: ספור / א. שטיפטר (מצפה, תרפ"ו 1926) <יצא לאור מחדש במסגרת סדרת תרמיל של משרד הביטחון בתשל"ג 1973>
תינה: רומן / מאת הרמן בנג (מצפה, תרפ"ז)
המנהרה: רומן / מאת ב' קלרמן (תל אביב: מצפה, תרפ"ט)
בית בודנברוק: שקיעתה של משפחה אחת: רומן (שטיבל, תר"ץ)
הטפול בילדים: ספר למוד לאחיות / א' לוינסון (הסתדרות הנשים הציוניות באמריקה - הדסה, 1933)
דרך טיכו ברהי לאלהים / מכס ברוד (א. י. שטיבל, 1935)
זהב קכמלקה / יעקב וסרמן (קהלת, תרצ"ח 1938)
ספורי ילדים / א. צ'חוב (יבנה, תש"י 1950)
פטר שלומיאל / אדלברט שמיסו (עם עובד, תשי"א)
שלוש נובלות: מיכאל קולהאז, המרקיזה פון או---, דו-קרב / היינריך פון קלייסט (עם עובד, תשי"ד) (הסיפור מיכאל קולהאז תורגם בידי ישראל זרחי)
היינריך הירוק / גוטפריד קלר (עם עובד, תשכ"ט 1969)
לקריאה נוספת

אילנה אלקד-להמן, שירת מרדכי טמקין: ערכים צורניים ותמאטיים, אוניברסיטת בר-אילן, 1983
אורי קריץ, מול שחקים אפלים: על שירתו של מרדכי טמקין, אוניברסיטת תל אביב, 1985
שמעון הלקין, "ירושלים בשירת מרדכי טמקין",  בתוך:  שירי ירושלים / מרדכי טמקין; מהדורה שנייה מורחבת ומתוקנת הובאה לדפוס על ידי דב ירדן (יפה-נוף, 1969), עמ' 10-23.
יצחק עוגן, "לשירתו של מרדכי טמקין",  בתוך: אגד קט / מרדכי טמקין (דבר, 1961), עמ' 7–15.
ישורון קשת, "על שירת מ. טמקין", מולד, כרך כ"ג (תשכ"ו), עמ' 514–516.
יובל גלעד, מרדכי טמקין - שבעה שירים ואחרית דבר על שירתו, אתר אן. אר. ג'י, 6.7.13.
הערות שוליים

1 2  הילה טל-קריספין, ז'אן ד'ארק הישראלית: שרה כרמית-טמקין נפגשת עם מַנְיָה שוחט, בבלוג "עונג שבת", נובמבר 2017
↑  יום השלושים למרדכי טמקין ז"ל, שערים, 8 באוגוסט 1960
↑  שמעון גינצבורג, מרדכי טמקין: "שירים ותפילות", דואר היום, 14 בדצמבר 1934
↑  אגד קט, דבר, 24 בפברואר 1961
אדיר כהן, שירי מרדכי טמקין, הַבֹּקֶר, 3 במרץ 1961
| --- | --- |
בקרת זהויות :  NLI: 987007309262905171  BnF: cb16909872s (data)  GND: 1172775982  ISNI: 0000 0001 1732 1933  LCCN: nr98001158  VIAF: 97225307   WorldCat (עם VIAF): 97225307
באפודה דיאקיטה

באפודה דיאקיטה (בצרפתית: Bafodé Diakité; נולד ב-6 בינואר 2001 בטולוז שבצרפת) הוא כדורגלן צרפתי המשחק בעמדת הבלם בקבוצת ליל מליגת העל הצרפתית.
קריירת מועדונים

דיאקיטה גדל במחלקת הנוער של טולוז. הוא ערך 72 הופעות ליגה במדי הקבוצה הבוגרת של המועדון, במסגרת ליגת העל הצרפתית וליגת המשנה הצרפתית.
ב-5 באוגוסט 2022 חתם דיאקיטה על חוזה לארבע עונות בליל מליגת העל הצרפתית.
הערות שוליים

↑  VIDEO. Mercato TFC : l'enfant du club Bafodé Diakité officiellement à Lille באתר La Dépêche, ‏ 5 באוגוסט 2022 (בצרפתית)
ג'נסילה מירטזאי

| --- | --- |
אין תמונה חופשית
 לידה:  3 באפריל 1993  (בת 31) טירנה, אלבניה 
 תקופת הפעילות:  מ-2007 
 סוגה:  מוזיקת פופ 
 
ג'נסילה מורטזאי (באלבנית: Xhensila Myrtezaj; נולדה ב-3 באפריל 1993) היא זמרת ויזמית אלבנית.
ביוגרפיה וקריירה

מירטזאי נולדה ב-9 באפריל 1993 בטירנה, אלבניה, להורים אלבנים, שהתגרשו כשהייתה ילדה. בגיל צעיר היא למדה בליציום ג'ורדן מיסג'ה בטירנה. היא התפרסמה בזכות תוכנית הכישרונות Ethet e së premtes mbrëma, בה השתתפה בגיל ארבע-עשרה. היא גם השתתפה בתוכנית הליהוק Top Fest עם השיר "A më do?".
ב-2009 היא הופיעה ב-Top Fest 6 עם השיר "Ekzistoj", אך לא העפילה לגמר. בשנת 2010 מירטזאי ביצעה את "A më do?" ב-Top Fest 7. בשנת 2011 היא השתתפה ב-Top Fest 8 עם השיר "Engjëlli" וזכתה בפרס בקטגוריית "השיר הטוב ביותר בתחום הפופ/R&B". בדצמבר 2011, מירטזאי השתתפה בבחירה המוקדמת של אלבניה לאירוויזיון 2012, בפסטיבלי אי קנגס עם השיר "Lulet mbledh për hënën". היא הגיעה לגמר התחרות שם סיימה במקום השלושה-עשר הכללי.
בנובמבר 2016, היא הוציאה את "Uh Baby" עם הזמרת הקוסובו-אלבנית קידה. ביוני 2018 היא ביצעה את "Çika Çika" עם ארדיאן בויופי. השיר הזה צבר למעלה מ-100 מיליון צפיות ביוטיוב. הם גם הוציאו ביחד את "Panorama" ביולי 2020 שצבר יותר מ-60 מיליון צפיות באותה העת.
מירטזאי נחשבת לאחת מהזמרות הפופולריות באלבניה בין השנים 2015–2022. שיריה דורגו לעיתים תכופות במצעד הרשמי של המדינה.
חיים אישיים

מירטזאי נשואה לקומיקאי והזמר האלבני בס קאלאקו, ששניהם המירו את דתם לקתוליות. ב-12 ביולי 2018, היא ילדה את בתם אייקה. בדצמבר 2022, פורסם כי הזמרת ובעלה מתמודדים עם חילוקי דעות בנוגע למערכת היחסים ביניהם תוך אפשרות לגירושים. במרץ 2024 הודיעו בני הזוג באינטרנט שהם התגרשו.
לי צ'ונג-יונג

זהו שם קוריאני; שם המשפחה הוא .
לי צ'ונג-יונג (בקוריאנית: 이청용; נולד ב-2 ביולי 1988) הוא כדורגלן דרום קוריאני המשחק בעמדת הקיצוני בקבוצת אולסן יונדאי.
קריירת מועדונים

לי התחיל את הקריירה שלו בליגת התיכונים במדי תיכון דובונג מידל. בשנת 2003 הצטרף לסיאול כחלק מפרויקט לקידום צעירים. בשנת 2006 ערך את הופעת הבכורה שלו במועדון. בשנת 2007 מונה שנול גינס לאימון סיאול, ותחתיו הפך לי לשחקן הרכב. את העונה הוא סיים עם 15 הופעות ו-3 שערים. ב-7 במרץ 2009 הבקיע שלושער במשחק הליגה נגד צ'ונאם.
ב-14 באוגוסט 2009 חתם צ'ונג-יונג בבולטון וונדררס מהפרמייר ליג תמורת 2.2 מיליון פאונד. למחרת ערך את הופעת הבכורה שלו בקבוצה בהפסד 0–1 לסנדרלנד. ב-26 בספטמבר הבקיע את שער הבכורה שלו בקבוצה בניצחון 1–2 נגד בירמינגהאם סיטי. בסיום העונה נבחר לכדורגלן העונה של בולטון. ב-25 בנובמבר 2010 חתם על חוזה עד שנת 2013. ב-30 ביולי 2011 שבר את רגלו, והערכה הראשונית הייתה שסיים את העונה. אולם, בסוף אפריל 2012 חזר לאימונים וב-6 במאי 2012 חזר לשחק לראשונה מאז הפציעה.
ב-2 בפברואר 2015 חזר צ'ונג-יונג לפרמייר ליג, וחתם בקריסטל פאלאס לשלוש עונות וחצי.
בספטמבר 2018 עזב את אנגליה, וחתם בבוכום מהבונדסליגה השנייה.
ב-4 במרץ 2020, צ'ונג-יונג חתם באולסן יונדאי.
קריירה בינלאומית

בצעירותו, שיחק צ'ונג-יונג בנבחרות הצעירות של קוריאה הדרומית, והשתתף עם הנבחרת הצעירה באולימפיאדת בייג'ינג (2008).
ב-31 במאי 2008 ערך את הופעת הבכורה שלו בנבחרת הבוגרת בתיקו 2-2 נגד ירדן במסגרת מוקדמות מונדיאל 2010. במשחק הגומלין שנערך ב-5 בספטמבר הבקיע את שער הבכורה שלו הנבחרת.
במונדיאל 2010 הבקיע שני שערים נגד ארגנטינה ואורוגוואי בהתאמה. אתר ספורטס אילוסטרייטד בחר בו כאחד מעשרת כוכבי המונדיאל.
תארים

גביע הליגה הקוריאני: 2006
מלך הבישולים של גביע הליגה הקוריאני: 2007
נבחרת העונה בליגת העל של קוריאה הדרומית: 2008
שחקן העונה בבולטון וונדררס: 2009/2010
כדורגלן השנה בקוריאה הדרומית: 2013
הבחורים בסירה (סרט)

| --- | --- |

 מבוסס על:  The Boys in the Boat 
 בימוי:  ג'ורג' קלוני 
 הופק בידי:  ג'ורג' קלוני, גרנט הסלוב 
 תסריט:  מארק סמית' 
 שחקנים ראשיים:  קאלום טרנר תומאס אלמס כריס דיאמנטופולוס ג׳ק מולהרן פיטר גינס הדלי רובינסון טום וארי ג'יימס וולק ג'ואל אדגרטון ברוס הרבלין-ארל סם סטרייק קורטני הנגלר Austin Haynes בפסקה זו רשומה אחת נוספת שטרם תורגמה 
 מוזיקה:  אלכסנדר דספלה 
 צילום:  מרטין רוהה 
 מדינה:  ארצות הברית 
 חברת הפקה:  מטרו גולדווין מאייר, Spyglass Media Group, Smokehouse Pictures 
 חברה מפיצה:  אולפני אמזון 
 הקרנת בכורה:  25 בדצמבר 2023 
 משך הקרנה:  124 דק' 
 שפת הסרט:  אנגלית 
 סוגה:  סרט דרמה, סרט ביוגרפי, סרט ספורט 
 דף הסרט ב־IMDb
 
הבחורים בסירה (באנגלית: The Boys in the Boat) הוא סרט דרמה אמריקאי בבימויו של ג'ורג' קלוני, המבוסס על ספר באותו שם מאת דניאל ג'יימס בראון, בכיכובם של קאלום טרנר וג'ואל אדגרטון.
עלילה

ג'ו רנץ, שננטש על ידי משפחתו בגיל צעיר, נאלץ לשרוד ביערות של מדינת וושינגטון, פונה להתאמן בחתירה ומשתתף באולימפיאדת ברלין שהתקיימה בשנת 1936.
שחקנים ודמויות

קאלום טרנר – ג'ו רנץ
פיטר גינס – ג'ורג' יומנס פוקוק
ג'ואל אדגרטון – אל אולבריקסון
ג'ק מולהרן – דון יום
סם סטרייק – רוג'ר מוריס
לוק סלאטרי – בוב מוק
תומאס אלמס – צ'אק דיי
טום וארי – ג'וני וייט
ברוס הרבלין-ארל – שורטי האנט
הדלי רובינסון - ג'ויס סימדרס
קורטני הנגלר – הייזל אולבריקסון
ג'יימס וולק – טום בולס
כריס דיאמנטופולוס – רויאל בראם
הפקה

ב-3 במרץ 2011, חברת ויינשטיין רכשה את זכויות הסרט על הרומן כשקנת בראנה אמור לביים ודונה ג'יליוטי וג'ודי הופלנד מפיקות. באוקטובר 2018, Lantern Entertainment (היורשת של חברת ויינשטיין) חתמה על חוזה עם מטרו גולדווין מאייר להפצת הסרט ברחבי העולם. במרץ 2020, פורסם שג'ורג' קלוני יביים ויפיק עם גרנט הסלוב ומארק ל. סמית' יופקד על התסריט.
ליהוק

ב-1 בנובמבר 2021, פורסם כי קאלום טרנר יגלם את ג'ו רנץ. בפברואר 2022 פורסם על ליהוק נוסף, של ג'ואל אדגרטון והדלי רובינסון. קורטני הנגלר וג'יימס וולק לוהקו במרץ, וכריס דיאמנטופולוס לוהק באפריל.
הצילומים החלו במרץ 2022, והיו אמורים להתקיים באולפני הקולנוע ווינרש בברקשייר, כמו גם בלוס אנג'לס ובברלין.
הערות שוליים

↑   אורון שמיר, "הבחורים בסירה": זהו הסרט המוצלח ביותר שקלוני ביים זה שנים. אולי אפילו עשורים, באתר הארץ, 5 בנובמבר 2024
1 2  "Clooney set to direct Berlin Olympics true life drama". 9 במרץ 2020 – via www.rte.ie. {{cite journal}}:  (עזרה); Cite journal requires |journal= (עזרה)
↑  Fleming Jr., Mike (3 במרץ 2011). "Weinstein Company Captures Book Proposal On 1936 U.S. Olympics Crew Team". Deadline Hollywood. נבדק ב-21 בספטמבר 2013. {{cite news}}:  (עזרה)
↑  Abrams, Rachel (3 במרץ 2011). "Weinsteins acquire Olympic rowing tale". Variety. נבדק ב-21 בספטמבר 2013. {{cite news}}:  (עזרה)
↑  McNary, Dave (30 באוקטובר 2018). "Weinstein Film 'Boys in the Boat' Saved by MGM, Lantern Entertainment". {{cite web}}:  (עזרה)
↑  Kroll, Justin (1 בנובמבר 2021). "Callum Turner To Star In George Clooney And Grant Heslov's 'Boys In The Boat' Adaptation For MGM". Deadline Hollywood. נבדק ב-14 בדצמבר 2021. {{cite web}}:  (עזרה)
↑  Kroll, Justin (10 בפברואר 2022). "George Clooney's Boys In The Boat Adaptation With MGM, Spyglass And Smokehouse Sets Top Tier Cast". Deadline Hollywood. נבדק ב-11 בפברואר 2022. {{cite web}}:  (עזרה)
↑  George Clooney’s ‘The Boys In The Boat’ Adds ‘Cobra Kai’ Star Courtney Henggeler
↑  James Wolk Joins George Clooney’s Adaptation Of ‘The Boys In The Boat’ For MGM
↑  George Clooney Movie ‘The Boys In The Boat’ Adds Chris Diamantopoulos
↑  Daniels, Nia (28 במרץ 2022). "George Clooney begins UK shoot on The Boys in the Boat". Kemps Film and TV Production Services Handbook. נבדק ב-31 במרץ 2022. {{cite web}}:  (עזרה)
↑  Kasule, Melissa (26 בינואר 2022). "George Clooney's The Boys in the Boat to shoot at new UK studio". Kemps Film and TV Production Services Handbook. נבדק ב-13 בפברואר 2022. {{cite web}}:  (עזרה)
ח'אן יונס (נפה)

| --- | --- |

 טריטוריה:  הרשות הפלסטינית הרשות הפלסטינית
 ערים בנפה:  3
 בירת הנפה:  ח'אן יונס
 אוכלוסייה:  ‏
  ‑ בנפה:  270,979 (2017)
 קואורדינטות:  31°21′N 34°18′E﻿ / ﻿31.35°N 34.3°E﻿ / 31.35; 34.3 
 אזור זמן:  UTC +2
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
נפת ח'אן יונס (בערבית: محافظة خان يونس) היא אחת מנפות הרשות הפלסטינית. הנפה ממוקמת ברצועת עזה סביב העיר ח'אן יונס.
על פי הלשכה הפלסטינית המרכזית לסטטיסטיקה נכון לשנת 2007, אוכלוסיית הנפה מונה כ-271,000 איש, החיים בכ-40,262 משקי בית. בנפה 3 ערים, 2 תת-נפות כפריות, וכן מחנה הפליטים ח'אן יונס.
לנפה חמישה מושבים במועצה המחוקקת הפלסטינית, וב-2006 החמאס זכה בכל המושבים.
יישובים > ערים

מקור:
ח'אן יונס
בני סוהילה
עבסאן אל-כבירה
יישובים > עיירות מוניציפליות

ח'וזאעה
אל-פוח'ארי
עבסאן א-סע'ירה
יישובים > כפרים

קיזאן א-נג'אר
אום אל-כלאב
הערות שוליים

↑  אונר"א, מפקד אוכלסין 2007
↑  נתוני הריסות בתים בעזה בזמן מבצע עופרת יצוקה
| נפות הרשות הפלסטינית |
| --- | --- | --- |
| נפות הגדה המערבית | ג'נין • טובאס • טולכרם • שכם • קלקיליה • סלפית • רמאללה ואל-בירה • יריחו • אל קודס • בית לחם • חברון |  |
| נפות רצועת עזה (בשליטת חמאס) | צפון עזה • עזה • דיר אל-בלח • ח'אן יונס • רפיח |  |
ערך זה הוא קצרמרבנושא גאוגרפיה של הרשות הפלסטינית. אתם מוזמנים לתרום לוויקיפדיה ו.